  Наталья Тетерина Удмуртиысь трос нылпиё семьяосысь пиналъёс Выль ар кузьымъёсты 13-тӥ толшорозь  басьтозы. Со сярысь туннэ, 29-тӥ толсуре,  радиолэн эфираз элькунлэн тӧроез Александр Бречалов ивортӥз. 13-тӥ толшорозь 37 сюрс 400 пиналъёс (трос нылпиё семьяосысь — ред.) Выль ар кузьымъёс басьтозы. Ми сое ужбергатӥсьёсын ӵош быдэстом, кылсярысь, Сарапулысь кондитер фабрикаен Александр Бречалов«Йӧспӧртэм югдур милям та ласянь», — пусйиз улосвыллэн тӧроез но ватсаз, тросэз пиналъёс кузьымъёссэс муниципал ёросъёсысь но кар округъёсысь Выль ар ёлкаосын басьтӥзы ни. Озьы ке но вань сыӵеосыз, кин дорозь кузьымъёс «ӧз вуэ». Та ужпумез сэрттӥзы-пертчизы, трос нылпиё семьяысь котькуд пинал кузьымзэ басьтоз. Тодэ вайытом, Удмуртиысь трос нылпиё семьяосысь пиналъёс но анай-атайтэк кылем нылпиос Выль ар кузьым басьтозы шуыса 14 толсуре журналистъёслы элькун кивалтэтлэн тӧроез Ярослав Семёнов вераз. Улосвылысь Кун Кенешлэн сессияз куд-ог депутатъёс юанэз ӝутӥзы, малы Выль ар бичетъёсты кузьман муниципал ёзъёсы выжиз шуыса. Тегъёс: Ижкар Удмуртия пиналъёс Мерлык Выльар  